Crna Gora

Adresa: IV proleterske brigade broj 19

81000 Podgorica, Crna Gora

tel: +382 20 446 314

tel: +382 20 446 227

Ministarstvo turizma

Podgorica,12.05.2025. godine Broj: 01-330/25-207/6

U skladu sa Zaključkom Vlade Crne Gore broj: broj: 11-011/25-1430/4 od 08. maja 2025. godine, Ministarstvo turizma objavljuje:

**J A V N I P O Z I V**

za podnošenje zahtjeva za dobijanje podrške za projekte iz oblasti turizma za 2025. godinu

**MJERA IIIA –** **Unapređenje ponude u kulturnom, sportsko-rekreativnom i avanturističkom turizmu i digitalizacija**

**1. Predmet podrške:** Sufinansiranje projekata kojima se obogaćuje i unapređuje turistička ponuda Crne Gore. Unapređenje promotivnih aktivnosti sa ciljem bolje prepoznatljivosti lokaliteta. Primjena digitalizacije u turizmu.

**2. Ukupan iznos sredstava:** 180.000,00 €.

**3. Korisnici podrške:**

- Privredna društva i preduzetnici koji su registrovani u Crnoj Gori;

- Nevladina udruženja;

- Sportski klubovi i udruženja;

- Javne ustanove;

- Lokalne turističke organizacije;

- Fizička lica (samo za izradu filmova koji promovišu interesantne/autentične lokalitete u Crnoj Gori).

***Napomena:*** *Predmet podrške ne mogu biti projekti koji su već odobreni i/ili se finansiraju od strane drugih institucija, organizacija ili fondova niti projekti čija je realizacija već u toku.*

*Projekti koji su realizovani u prethodnom periodu ne mogu biti predmet podrške kroz ovaj Program.*

*Potencijalni korisnik podrške može dostaviti samo jedan zahtjev u okviru Mjere IIIA.*

*Za isti projekat može aplicirati samo jedan subjekat. Ako se za isti projekat javi više subjekata sredstva će biti dodijeljena onom subjektu koji bude imao više bodova.*

1. **Namjena sredstava**

Sredstva se mogu koristi za unapređenje i obogaćivanje turističke ponude u Crnoj Gori kroz:

* ulaganje u projekte koji se odnose na unapređenje stanja kulturnih dobara i njihovu prezentaciju, kroz sprovođenje konzervatorskih mjera (arheoloških lokaliteta, kulturno-istorijskih područja, fortifikacionih objekata, starih mostova, memorijalnih objekata itd.) radi stavljanja u funkciju održivog korišćenja i turističke dostupnosti, za kulturna dobra za koja postoji urađena projektna dokumentacija;
* unapređenje infrastrukture i nabavka opreme u cilju stvaranja uslova za nesmetan pristup i kretanje osoba sa invaliditetom (npr. fizički pristup kulturnim i prirodnim turističkim lokalitetima i dobrima);
* izradu filmova koji promovišu manje poznate, interesantne/autentične lokalitete u Crnoj Gori (ne duži od 10 min. u min. FULL HD rezoluciji, horizontalni i vertikalni fomat) sa ciljem valorizacije i bližeg doživljaja prirodnih, kulturnih i drugih ljepota uz plasiranje istih na društvenim mrežama i drugim digitalnim medijima;
* izradu platforme (aplikacija ili web sajt) sa servisnim, turističkim i drugim informacijama sa ciljem jačanja turističke ponude prezentacije svih znamenitosti grada/turističkog mjesta/lokaliteta;
* investicije/ulaganja usmjerena u turističku infrastrukturu i opremu za kanyoning, zip line i speleološke aktivnosti za realizaciju sportsko-rekreativnih i avanturističkih aktivnosti shodno Zakonu o turizmu i ugostiteljstvu i Uredbi o minimalno-tehničkim uslovima i načinu pružanja pojedinih tehničkih usluga koje uključuju sportsko-rekreativne i avanturističke aktivnosti, qkoja doprinosi obogaćivanju turističke ponude;
* izrada multimedijalnog okruženja ili simulirane stvarnosti, kreiranih 3D tehnologijom, kroz izradu 3D scene, scenarija, režija i nabavke uređaja (virtualne naočare) koji se koriste za VR tehnologiju za realizaciju oživljavanje nekog istorijskog događaja, razgledanje ostataka tvrđave i sl.;
* nabavku opreme za izradu suvenira
* i druge opravdane troškove, u skladu sa ocjenom Komsije.

**Rezultati projekata moraju biti u opštoj upotrebi.**

1. **Sredstva se ne mogu koristiti za:**
* kupovinu nekretnine;
* troškove redovnog poslovanja (plate i ostala primanja zaposlenih, troškove prevoza i putovanja zaposlenih, studijska putovanja, pokriće gubitaka, poreze i doprinose, otplatu kredita, carinske i uvozne dažbine ili bilo koje druge naknade);
* izradu studija, elaborata, projektne i druge dokumentacije;
* iznajmljivanje i kupovinu vozila;
* kancelarijske troškove organizatora;
* za sve druge troškove koji nisu vezani za realizaciju prijavljenog projekta i ciljeve Programa.
1. **Rok realizacije projekata**

Rok realizacije projekata je najkasnije do 01.11.2025. godine.

1. **Iznos podrške i prihvatljivost troškova**

Najveći iznos sredstava koji se može odobriti je do 60% opravdanih/prihvatljivih troškova, dok je maksimalan iznos podrške 10.000,00 €.

Korisnik podrške je u obavezi obezbijediti preostali iznos sredstava.

Korisnik podrške ne može kao svoje učešće u finansiranju projekta prikazati ranije investirana sredstva kao i sredstva koja planira investirati u nekom narednom periodu nakon realizacije aktivnosti podržanog projekta.

Cjelokupna sredstva će biti uplaćena nakon realizacije projekta, po dostavi finansijskog izvještaja, dokaza o namjenskom trošenju odobrenih sredstava, kao i dokaza o trošenju preostalih sredstava koja je obezbijedio korisnik nezavisno od izvora finansiranja.

1. **Obavezna dokumentacija**

Uz Zahtjev podnosilac zahtjeva na Javni poziv dostavlja sljedeću dokumentaciju:

1. Opis projekta;
2. Plan aktivnosti koji uključuje rok realizacije po svakoj aktivnosti;
3. finansijski plan sa:
* projektovanim izvorima finansiranja;
* ukoliko realizacija projekta podrazumijeva radove, neophodno je dostaviti tri potencijalne ponude uz obrazloženje izbora konačne ponude;
* obrazloženim pozicijama na koje se odnosi tražena novčana pomoć;
* ostalim bitnim finansijskim podacima i pokazateljima.
1. Dokaz o pravnom statusu podnosioca zahtjeva, dokaz o registraciji, osim ukoliko se radi o fizičkom licu;
2. Potvrda od strane državnih organa i institucija o dobijenim sredstvima za protekle tri godine (kopije ugovora i riješenja o isplati);
3. Dokaz izdat od organa nadležnog za poslove poreza da su uredno prijavljene, obračunate i izvršene sve obaveze po osnovu poreza i doprinosa do 90 dana prije dostavljanja prijave na javni poziv (osim za fizička lica);
4. Za projekte za čiju realizaciju je neophodno pribaviti saglasnost/odobrenje od strane nadležnih institucija, potrebno je dostaviti i tu dokumentaciju;
5. Dokaz o prethodnom iskustvu na izradi istih ili sličnih programa koji se odnose na digitalizaciju (spisak projekata sa referencama);
6. Plan promotivnih aktivnosti sa planiranim izvorima finansiranja;
7. Fotografiju ili video snimak objekta/lokacije sa kratkim opisom o planiranoj investiciji, tamo gdje je primjenjivo;
8. Analitički podaci profila (odnosi se na broj pratilaca, interakcija sa profilom i sadržajima) – zvanični podaci platforme na kojoj se objavljuju sadržaji;
9. Ovjerenu izjavu pod punom materijalnom i krivičnom odgovornošću da su svi podaci navedeni u zahtjevu tačni;
10. Ovjerenu izjavu potpisanu od strane ovlašćenog lica, kojom pod punom materijalnom i krivičnom odgovornošću izjavljuje da tokom prethodne tri fiskalne godine nije primio pomoć iz Crne Gore vrijednosti koja prelazi 300.000,00 eura uključujući i iznos moguće podrške za koju aplicira.

Komisija zadržava pravo da od podnosioca zahtjeva zatraži dodatna pojašnjenja, koja je potrebno dostaviti u roku od 7 dana.

1. **Način podnošenja zahtjeva i dokumentacije**

Potencijalni korisnici podrške prijavljuju projekte podnoseći zahtjev za dodjelu sredstava i u prilogu dostavljaju traženu dokumentaciju.

Zahtjev sa pratećom dokumentacijom se dostavlja na adresu: Ministarstvo turizma IV Proleterske brigade br. 19, 81000 Podgorica, Crna Gora, direktno na arhivu Ministarstva svakog radnog dana do 13h, ili putem pošte zaključno sa dvadesetprvim danom sa tačno istaknutom naznakom: **,,Prijava na Javni poziv za podnošenje zahtjeva za dobijanje podrške za projekte iz** **oblasti turizma za 2025. godinu** – Mjera IIIA Unapređenje ponude u kulturnom, sportsko-rekreativnom i avanturističkom turizmu i digitalizacija.Na poleđini navesti podatke o podnosiocu sa adresom.

1. **Zahtjevi koji se neće razmatrati:**
* zahtjevi koji su podnijeti poslije isteka roka za podnošenje prijava;

**8. Odbijanje zahtjeva**

Odbiće se zahtjevi:

* čija dokumentacija koja, nakon 7 dana od dana upućivanja zahtjeva za dodatna pojašnjenja, nije kompletna, shodno Programu i Javnom pozivu;
* koji se odnose na projekte koji nijesu predmet mjere Programa;
* koje dostave subjekti koji ne pripadaju kategorijama definisanim u Programu za Mjeru u okviru koje se prijavljuju za podršku;
1. **Kriterijumi za ocjenu projekata:**

|  |  |  |
| --- | --- | --- |
|  | **Kriterijum** | **Broj bodova** |
| **1.** | **Važnost projekta za obogaćivanje i****unapređenje turističke ponude u lokalnoj zajednici (usklađenost s načelima održivosti tj. ekološkim, ekonomskim i sociokulturnim aspektima razvoja turizma)** | maksimalno 5 bodova |
| **2.** | **Stepen inovativnosti i atraktivnosti** |                               maksimalno  5 bodova |
| **3.** | **Projekti koji se realizuju u blizini nacionalnih parkova, duž panoramskih puteva i sl.****Projekti koji se relizuju van nacionalnih parkova ili panoramskih puteva i sl.** |                                                     1 bod                                                      3 boda |
| **4.** | **Broj društvenih mreža na kojima će biti objavljivani filmski zapisi (ovo se odnosi na promo filmove)** | 2 mreže 1 bodviše od 2 mreže 2 boda |
| **5.** | **Umrežavanja sa drugim platformama koje su značajne za turizam(NTOCG, NPCG, Aerodromi CG, LTO-i i dr.)** | 0-3 boda |
| **6.** | **Broj jezika na kojima će biti prevođen narativ/titl ( za filmske zapise)** | Dva jezika 1 bod Više od dva jezika 2 boda |
| **7.** | **Analitički podaci profila (odnosi se na broj pratilaca, interakcija sa profilom i sadržajima)** | 0-3 boda |
| **8.** | **Podnosilac zahtjeva nije dobijao sredstva na prethodnim javnim pozivima ministarstva nadležnog za turizam****Podnosilac zahtjeva je dobijao sredstva na prethodnim javnim pozivima ministarstva nadležnog za turizam** | 3 boda1 bod |
|  |  |  |
| **9.** | **Učešće korisnika troškovima;** | **u** | **ukupnim** | >50%40-50% | 3 boda2 boda |
| **10.** | **Geografski prioriteti (ukoliko izrada filmova uključuje lokalitete iz više regija uzima se srednja vrijednost za bodovanje)**  | Primorske opštineGlavni grad i PrijestonicaOstale opštine1 | 2 bod3 boda4 boda |
| **11.** | **Povezivanje sa ostalim partnerima** | 2 partnera23+3 | 1 bod2 boda |
| **12.**  | **Plan marketinga i promocije** | 0-3 boda |  |
| **13.**  | **Edukativni karakter projekta** | Max 3 boda |  |
| **14.** | **Reference (podnosilac zahtjeva je realizovao iste ili slične projekte)** | Max 3 boda |  |

1 Opštine: Kolašin, Žabljak, Bijelo Polje, Berane, Mojkovac, Danilovgrad, Nikšić, Plužine, Šavnik, Pljevlja, Plav, Rožaje, Andrijevica, Petnjica i Gusinje, Zeta, Tuzi.

2 Aplikant plus jedan partner.

3 Minimum aplikant plus dva partnera

1. **Rangiranje**

Sredstva će se odobravati projektima prema bodovnoj listi od najvećeg broja bodova naniže, do krajnje raspodjele ukupnog iznosa sredstava namijenjenih za ovu mjeru Programa. Ukoliko posljednji projekat na bodovnoj listi prelazi ukupan iznos od 180.000,00 € raspoloživih sredstava, projekat može dobiti samo dio zahtijevanih sredstava koji je preostao u budžetu. U tom slučaju potencijalni korisnik će imati mogućnost da povuče zahtjev.

1. **Objava Javnog poziva**

Javni poziv za podnošenje zahtjeva za dobijanje podrške za projekte iz oblasti turizma za 2025. godinu Mjera III A- Unapređenje ponude u kulturnom, sportsko-rekreativnom i avanturističkom turizmu i digitalizacija biće objavljena na internet stranici Ministarstva turizma, a obavještenje o javnom pozivu u jednom štampanom mediju.

Ukoliko Javni poziv ne bude uspješan, Ministarstvo turizma nije u obavezi ponovnog raspisivanja.

1. **Rok za podnošenje prijava**

Rok za podnošenje prijava je 21 dan od dana objavljivanja Javnog poziva.

1. **Postupak odlučivanja**

Ocjena ispunjenosti kriterijuma po ovom Javnom pozivu je u nadležnosti Komisije koju formira Ministar turizma. Komisija ima zadatak da utvrdi ispunjenost uslova definisanih javnim pozivom, izvrši bodovanje, utvrdi rang listu, predlog odluke o odabiru projekta i dodjeli sredstava i odbijenim zahtjevima u slučaju neispunjavanja propisanih uslova i o svim preduzetim radnjama sačinjava Zapisnik. Odluku o dodjeli sredstava na osnovu rang liste donosi Ministar.

1. **Rok za donošenje odluke**

Odluka o odabiru projekata i dodjeli sredstava i odbijenim zahtjevima, biće donijeta najkasnije u roku od 30 dana od isteka roka za prijavu na javni poziv.

1. **Lista korisnika kojima su odobrena sredstva**

Odluka sa listom korisnika kojima su odobrena sredstva i iznosom dodijeljenih sredstava po korisniku i odbijenim zahtjevima biće objavljena na internet stranici Ministarstva turizma u roku od 5 dana od dana donošenja odluke o odabiru projekata i dodjeli sredstava <https://www.gov.me/mt>.

1. **Marketing i promocija**

Korisnici sredstava su u obavezi da u saradnji sa Ministarstvom, Nacionalnom turističkom organizacijom Crne Gore i lokalnim turističkim organizacijama definišu kanale promocije kako bi isti dali doprinos u promociji destinacije.

1. **Rok za potpisivanje ugovora**

Ministarstvo će sa odabranim korisnicima potpisati ugovor kojim će se definisati prava i obaveze potpisnika, najkasnije u roku od 15 dana od dana objave odluke o odabiru projekata i dodjeli sredstava.

1. **Nadzor**

Komisija obavlja nadzor nad namjenskim korišćenjem utrošenih sredstava uvidom u dokumentaciju koju korisnik sredstava dostavlja u ugovorenom roku Ministarstvu putem pisanog izvještaja sa pratećom dokumentacijom (dokazima o korišćenju sredstava).

Korisnik sredstava je dužan da dostavi dokaze o namjenskom korišćenju sredstava sa pratećom dokumentacijom (kopije računa, dokaz o izvršenom plaćanju i ugovora za troškove, fotografije/video i drugu dokumentaciju shodno ugovoru) srazmjerno visini odobrenih sredstava za projekat u roku od 20 dana od dana realizacije projekta.

1. **Obaveze korisnika**

Korisnik je u obavezi da:

* Sredstva iskoristi namjenski;

►

* Ministarstvu dostavi, najkasnije u roku od 20 dana od dana realizacije projekta narativni izvještaj o realizaciji (ostvareni rezultati, fotografije, ciljevi, efekti i sl.), i finansijski izvještaj o korišćenju sredstava (uključujući sredstva uložena od strane korisnika i drugih partnera) sa pratećom dokumentacijom koja potvrđuje navode u izvještaju u dijelu sredstava dodijeljenih kroz Program podsticajnih mjera (kopije računa, dokaz o izvršenom plaćanju i ugovora za troškove i drugu dokumentaciju shodno ugovoru);
* Korisnik sredstava je u obavezi da prilikom promotivnih aktivnosti istakne učešće Ministarstva u projektu;
* Na zahtjev Ministarstva dostavi dodatna pojašnjenja i/ili dokaze;
* Dostavi ovjerenu izjavu kojom pod punom materijalnom i krivičnom odgovornošću potvrđuje da je proizvod autorsko djelo;
* Realizuje i eventualne druge obaveze definisane ugovorom;
* Korisnik sredstava dostavlja izvještaj o utrošku sredstava u formi tabele koja je sastavni dio Programa i Javnog poziva (Prilog 1).

*Ministarstvo turizma može izvršiti preraspodjelu sredstava koja nijesu dodijeljena po osnovu raspisanog Javnog poziva, a u okviru Mjera predviđenih Programom podsticajnih mjera.*

**Javni poziv je objavljen dana 12.05.2025. godine**

Kontakt mail: goranka.lazovic@mt.gov.me, milena.milic@mt.gov.me, jelena.mugosa@mt.gov.me

***Prilog: Obrazac zahtjeva***

**PRILOG 1**

|  |  |
| --- | --- |
| **FINANSIJSKI IZVJEŠTAJ o realizaciji manifestacije/festivala** |  |
| **Red. Br.** | **Naziv dobavljača/ugovorne strane** | **Broj i datum ugovora/fakture** | **Iznos** | **Dokaz o plaćanju (Broj Izvoda /** **Nalog blagajne / Uplatnica**/SWIFT) |
|  |  |  |  |  |
|  |  |  |  |  |
|  |  |  |  |  |

**Napomena:**

Potrebno je sve Ugovore i fakture navesti, i svaku fakturu/ugovor numerisati unosom broja svojeručno, a u skladu sa rednim brojem u ovoj tabeli.

Izvodi i druge potvrde o izvršenim plaćanjima moraju postojati za sva plaćanja, i biti spojeni sa odgovarajućom fakturom/računom/potvrdom o plaćanju. Ukoliko ne postoji dokaz o plaćanju, trošak neće biti prihvatljiv.Ukoliko dio troškova pokriva sponzor, potrebno je dostaviti ugovor o sponzorstvu ili dopis od institucije/organizacije koja potvrđuje da je pokrila dio troškova manifestacije